KOMISIJOS REGLAMENTAS (EB) Nr. 1006/2004
2004 m. gegužės 19 d.
nustatantis, kokia dalimi galima patenkinti paraiškas gauti sušaldytos galvijų mėsos kvotos antrosios dalies, numatytos Reglamente (EB) Nr. 780/2003, importo licencijas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1),
atsižvelgdama į 2003 m. gruodžio 29 d. Komisijos reglamentą (EB) Nr. 2341/2003, kuriuo nukrypstama nuo Reglamento (EB) Nr. 780/2003, kalbant apie tarifinių kvotų dalis, atidarytas sušaldytai galvijienai, kurios KN kodas yra 0202, ir produktams, kurių KN kodas yra 0206 29 91 (2), ypač į jo 1 straipsnio 3 dalį,
kadangi:
Komisijos reglamento (EB) Nr. 2341/2003, 1 straipsnio 2 dalies a punkto ii papunktyje yra nustatytas 5 742 tonų kvotos antrosios dalies kiekis, dėl kurio patvirtintieji operatoriai gali per laikotarpį nuo 2004 m. gegužės 3 d. iki 7 d. pateikti prašymus gauti importo licenciją. Šis kiekis buvo sumažintas iki 5 708,65929 tonų pagal Reglamento (EB) Nr. 385/2004 1 straipsnį. Kadangi importo licencijų prašoma didesniam kiekiui negu galimas kiekis, reikia nustatyti mažinimo koeficientą, laikantis Reglamento (EB) Nr. 2341/2003 1 straipsnio 3 dalies nuostatų,
PRIĖMĖ ŠĮ REGLAMENTĄ:
1 straipsnis
Kiekviena paraiška importo licencijai gauti, pateikta laikantis Reglamento (EB) Nr. 780/2003 (3) 12 straipsnio 2 dalies pirmosios pastraipos nuostatų nuo 2004 m. gegužės 3 d. iki 7d., patenkinama ne daugiau 3,67984 % prašomo kiekio.
2 straipsnis
Šis reglamentas įsigalioja 2004 m. gegužės 20 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gegužės 19 d.